**Zmluva o transporte zbierkových predmetov x**

Uzatvorená podľa paragrafu 269 ods. 1 ods. 2 zákona č. 513/1991 Zb. obchodný zákonník v znení neskorších predpisov.

**Zmluvné strany**

**Odosielateľ: Muzeum umění Olomouc, státní příspěvková organizace**

Obchodné meno: **Muzeum umění Olomouc, státní příspěvková organizace**

Štatutárny zástupca: Mgr. Ondřej Zatloukal, ředitel

Sídlo: Denisova 47, 771 11, Olomouc

Osoba oprávnená konať
vo veciach realizácie zmluvy: Mgr. Ondřej Zatloukal, ředitel

Osoba oprávnená rokovať
vo veciach realizácie zmluvy: Mgr. Ondřej Zatloukal, ředitel

Kontaktyx

Bankové spojenie: x IBAN: x

BIC: x

IČO:75079950

(ďalej len **„odosielateľ**“)

**a**

**Prepravca:**

Obchodné meno **IGS - HS Art Service, s.r.o.**

Sídlo Jamnického 2, Bratislava 841 05

IČO: 35 702 613

DIČ: 2020349188

IČ pre DPH: SK2020349188

Zapísaná v registri obchodný register Okresného súdu Bratislava I.

Číslo zápisu Oddiel : Sro, vložka č. 12117/B

Bankové spojenie: x

Číslo účtu: x

Zastúpená Ing. Igorom Křížom, konateľ

Kontakty: x

(ďalej len **„prepravca**“)

**Preambula**

1. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne. Zaväzujú sa vzájomne bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
2. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť zmluvu o dielo.

**Článok 1**

**Predmet zmluvy**

1. Predmetom tejto zmluvy je úprava podmienok, vzájomných práv a povinností zmluvných strán, za ktorých sa prepravca zaväzuje v prospech odosielateľa vykonať prepravu zbierkových predmetov (ďalej len „predmetov“) uvedených v bode 2 tohto článku a to v čase a spôsobom dohodnutým v tejto zmluve.
2. Prepravca vykoná prepravu predmetov medzi jednotlivými subjektami v Českej republike a na Slovensku a Muzeem umění Olomouc v Českej republike podľa xxx, ktorý tvorí neoddeliteľnú súčasť zmluvy ako Príloha č. 1. (ďalej len „xxx“).
3. Predmetom tejto zmluvy je aj poistenie všetkých diel z klinca na klinec, ktoré uzatvorí prepravca po odsúhlasení odosielateľom.
4. Predmetom tejto zmluvy je aj zabezpečenie ciest kuriérov podľa požiadaviek odosielateľov po schválení predložených nákladov.

**Článok 2**

**Miesto a spôsob plnenia**

1. Prepravca vykoná balenie a prepravu predmetov podľa x xxx

2. Prepravca zabezpečí vyloženie zbierkových predmetov v mieste určenia.

**Článok 3**

**Práva a povinnosti zmluvných strán**

1. Práva a povinnosti prepravcu:
2. prepravca je povinný vykonať prepravu s odbornou starostlivosťou na profesionálnej úrovni,
3. prepravca je povinný dodržiavať pri vykonávaní prepravy v zmysle tejto Zmluvy podmienky poistnej zmluvy,
4. prepravca zodpovedá za škodu vzniknutú pri preprave predmetov uvedených v Prílohe č. 1 odosielateľa po celú dobu od momentu ich písomného, prípadne faktického prevzatia, ak nastalo skôr, až do momentu ich písomného, prípadne faktického prevzatia, ak nastalo skôr, odovzdania podľa **Všeobecných zasielateľských podmienok Zväzu logistiky a zasielateľstva Slovenskej Republiky** v znení zmien schválených zhromaždením členov ZLZ SR dňa 12.05.2005, 09.11.2011, 19.11.2014 a 11.11.2015. Je povinný prepravu vykonať s vynaložením maximálnej odbornej starostlivosti a v súlade s podmienkami svojej poistnej zmluvy,
5. prepravca je oprávnený v prípade podozrenia z ohrozenia alebo samotného ohrozenia zmeniť trasu prepravy,
6. prepravca je povinný podľa okolností dostupným informačným spôsobom informovať odosielateľa o všetkých výnimočných časových omeškaniach ako aj o ich dôvodoch,
7. pred samotnou manipuláciou a prevzatím a odovzdaním predmetov uvedených v Prílohe č. 1, poverený zamestnanec prepravcu predloží určenému pracovníkovi odosielateľa tlačivo (s dvoma kópiami) "POTVRDENIE o prevzatí a odovzdaní predmetov" (ďalej len potvrdenie), na ktoré pracovník odosielateľa zapíše kódové miesto prevzatia a odovzdania.

Oprávnené osoby prepravcu na odovzdanie a prevzatie zbierkových predmetov (meno a priezvisko, č. op) :

xxx

2. Práva a povinnosti odosielateľa:

1. odosielateľ je povinný bez zbytočného odkladu upozorniť prepravcu na hroziace nebezpečenstvá, pokiaľ má o nich vedomosť,
2. odosielateľ je povinný za riadne a včas vykonané služby platiť prepravcovi cenu za prepravu v lehote a za podmienok stanovených touto zmluvou.
3. odosielateľ sa zaväzuje objednávať prepravu v zmysle podmienok uvedených v tejto zmluve.
4. ak odosielateľ nezabezpečí k preprave zásielok zbierkových predmetov úplné a správne doklady, prepravca nie je povinný realizovať prepravu. Odosielateľ sa zaväzuje nahradiť preukázateľné a oprávnené náklady, ktoré prepravcovi týmto vzniknú.

**Článok 4**

**Cena služieb a fakturačné a platobné podmienky**

1. Cena za poskytnuté plnenia prepravcu v prospech odosielateľa bola stanovená podľa Cenovej ponuky xxx

Spolu bez DPH : 25.283,- EUR

1. Ak nebude splatná cena za poskytnuté Služby zo strany odosielateľa uhradená v stanovenom termíne splatnosti, bude prepravca oprávnený vyúčtovať a odosielateľ povinný zaplatiť úrok z omeškania vo výške 0,05 % z hodnoty dlžnej čiastky za vykonanú prepravu za každý deň omeškania, a to až do úplného zaplatenia splatnej časti ceny za vykonané služby, pokiaľ nebude dohodnuté inak.
2. Zmluvná suma, bude uhradená odosielateľom na účet prepravcu do 30 dní od vystavenia faktúry.

**Článok 5**

**Mlčanlivosť a dôvernosť informácií**

1. Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedeli v súvislosti s touto zmluvou a nesmú ich zneužiť vo svoj prospech alebo v prospech tretích osôb.
2. Povinnosť uvedenú v bode 1 tohto článku zmluvy budú zmluvné strany dodržiavať bez časového obmedzenia. Výnimku z tejto povinnosti má ktorákoľvek zmluvná strana len na základe požiadavky orgánu činného v trestnom konaní alebo na základe požiadavky iného štátneho orgánu k tomu oprávneného zo zákona, pričom dotknutá zmluvná strana je povinná na to upozorniť druhú zmluvnú stranu s uvedením rozsahu poskytovaných údajov.
3. V prípade nutnosti poskytnúť údaje uvedené v bode 1 tohto článku zmluvy tretej osobe neuvedenej v bode 2 tohto článku zmluvy, je príslušná zmluvná strana tak oprávnená urobiť až potom, ako jej bol na to udelený písomný súhlas druhej zmluvnej strany, pričom v žiadosti o udelenie takéhoto súhlasu treba uviesť dôvod a rozsah poskytovaných údajov.
4. Za dôverné a utajované informácie, v zmysle tohto článku zmluvy, sa považujú všetky informácie, ktoré sú takto označené alebo sú takého charakteru, že môžu v prípade zverejnenia privodiť ktorejkoľvek zmluvnej strane ujmu, bez ohľadu na svoju povahu.
5. V prípade, ak je predmetom zmluvy plnenie, ktorého nevyhnutným predpokladom je poskytnutie informácií, ktoré sú predmetom bankového tajomstva odosielateľa, je prepravca povinný:

a) zabezpečiť tieto informácie najmä proti ich úniku, strate, odcudzeniu, zneužitiu,

b) viesť ich oddelene od informácií získaných od iných subjektov.

1. V prípade, že zmluvné strany uzavreli osobitnú zmluvu o utajovaní skutočností, platnú pre všetky bezpečnostné služby poskytované prepravcom odosielateľovi, sú povinné dodržiavať i ustanovenia tejto osobitnej zmluvy.
2. Zmluvné strany sa zaväzujú, že v žiadnom prípade neposkytnú tretím osobám informácie o metódach a spôsobe poskytovania služieb uvedených v tejto zmluve bez predchádzajúceho písomného súhlasu druhej zmluvnej strany. Toto ustanovenie nemá vplyv na zákonnú povinnosť poskytovať tieto informácie oprávneným štátnym orgánom.

**Článok 6**

**Vyššia moc**

Ani jedna zo zmluvných strán nenesie žiadnu zodpovednosť za:

1. Straty, zničenie alebo poškodenie majetku a z toho vyplývajúce straty alebo výdavky, alebo následné škody, to všetko priamo alebo nepriamo spôsobené, zapríčinené alebo vzniknuté ionizujúcim žiarením alebo rádioaktívnou kontamináciou z nukleárneho paliva.
2. Následky vojny, invázie, aktu zahraničného nepriateľa, nepriateľských aktov (či už bola vojna vypovedaná alebo nie), občianskej vojny, vzbury, revolúcie vojenskej alebo uzurpačnej moci.

**Článok 7**

**Riešenie sporov**

1. Zmluvné strany sa budú prednostne prioritne snažiť o urovnanie všetkých sporov, ktoré môžu vzniknúť z tejto zmluvy, a to rokovaním vedeným v dobrom úmysle.
2. V prípade, ak vzniknutý spor nebude možné vyriešiť vzájomným rokovaním, bude tento postúpený na príslušný všeobecný súd Slovenskej republiky, ktorý bude predmetný spor rozhodovať podľa právnych predpisov platných v Slovenskej republike.

**Článok 8**

**Záverečné ustanovenia**

1. Zmluvné strany zhodne prehlasujú, že sa s obsahom zmluvy oboznámili a na znak súhlasu ju vlastnoručne podpisujú.
2. Táto zmluva nadobúda platnosť a účinnosť dňom podpisu obidvomi zmluvnými stranami. Pokiaľ táto zmluva podlieha povinnosti zverejnenia podľa zákona č. 340/2015 Sb., o registru smluv, nadobudne účinnosť dnom zverejnenia a jej zverejnenie zaistí Odosielateľ.
3. Zmluvné strany z dôvodu záujmu o ochrane kultúrneho dedičstva a zbierok (v súlade so zákonom č. 122/2000 Sb., o ochraně sbírek muzejní povahy a o změně některých dalších zákonů). Za tieto informácie v tejto zmluve sa považuje najmä názov výstavy, ďalej bod 1) v Článku 2, bod 1f) v Článku 3, bod 1) v Článku 4, Príloha č. 1, Príloha č. 2, názov výstavy, miesto konania výstavy, údaje o poistení umeleckých diel a všetky údaje o preprave umeleckých diel vrátane názvu prepravnej spoločnosti, ako aj zástupca pre vecné rokovania (mená a kontakty, e-maily).
4. Zmluvne strany berú na vedomie, že tato zmluva môže byt predmetom zverejnenia aj podľa iných právnych predpisov.
5. Zmeny a doplnky obsahu tejto zmluvy je možné uskutočniť len písomne, formou očíslovaných dodatkov podpísaných štatutárnymi zástupcami oboch zmluvných strán. Pre platnosť dodatkov k zmluve sa vyžaduje dohoda o celom obsahu dodatku.
6. Zmluva je vyhotovená v štyroch v rovnopisoch, s platnosťou originálu, z ktorých každá zo zmluvných strán obdrží po dve vyhotovenia.
7. Neoddeliteľnou súčasťou tejto zmluvy sú nasledovné prílohy
* Príloha č. 1 – xxx
* Príloha č. 2 – xxx

V Olomouci, dňa 13. 2. 2025 V Bratislave, dňa 13. 2. 2025

**Za odosielateľa: Za prepravcu:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ondřej Zatloukal Ing. Igor Kříž konateľ